Boeke | Woorde
Op Facebook is daar 'n uitdaging wat so met 'n draai by my uitgekom het. Tina van http://rondomtaliedraai.wordpress.com/ -faam vra –gee 'n lys van boeke wat op jou 'n invloed gehad het.
Ek het haar vertel ek mag dalk verkeerde indruk skep as ek al die Moord en verwurg boeke op 'n lysie plaas. Self gesit en wonder oor – invloed versus liefde vir die voorkeur! Lewies van http://pasella2013pasella.wordpress.com/ was ook al besorg oor die verborge aggressie van 'n Liefdevolle Ouma oor die leesstof. Moet darem byvoeg alles is nie altyd koringkorrels nie sommige is kaf.
Hand in die sy gestaan so skewekop en gewonder…
Miskien moes ek in die kombuis 'n draai gemaak het en resepteboeke afgeneem het. Dit het definitief ook my lewe en almal wat moes eet, beïnvloed. Menige dag het ek gedink , hierdie resep is tot op jota en titel gevolg, wat is foutjie dan as die gereg soos semel proe. Inaggeneem dat sy 'n beroerde kok is. Miskien moes ek dalk "Learn to Knit" boek gekiek en noem. O die wonder van om op jou oudag reg te kry om steke op naalde te kan opsit en al is dit net regs en aweregs – dit voel soos prestasie wat geen woorde kan beskryf.
Ek wil ook graag hierdie een boek noem
Met grootskrif en prettige illustrasies
Hierdie boek , het ek as hulpmiddel gebruik, om op 'n maklike verstaanbare manier aan my kosbare kinders te moes vertel -Elke mens het 'n begin Mamma en begin Pappa en ons, ons is nie die begin nie en ons het jul so oneindig lief .
Voordat ek nou weer staan en emosioneel raak … groetnis en onthou almal wat hier lees – kinders is kosbaar en dan praat ek nou nie van die klein spoegbekkie terplaatse nie!
12 comments on "Boeke"
Ek het ook die uitdaging gekry van Tina, en ook gedink om dit hier te kom doen.
Ek sit natuurlik eers weer en wik en weeg oor watse tien boeke ek gaan opsit – en ek wonder of digbundels ook tel?
*fluister* ek wil ook brei en hekel, maar dit sukkel maar! :lol:
Lekker gelees, ek dink mens moet 1 boek uit elke tien jaar van mens se lewe vat, want mens se smaak verander drasties. My eerste tien jaar sal ek die rooi stel slaaptyd-storieboeke vat. Dit het my 'n vrees vir vlermuise gegee tot vandag toe ;-)
Ek dink ek benoem jou sommer daar en dan.. wil jy nie ook bietjie vertel van al die boeke nie.. ek sal jou op facebook sommer ook tag.
Jip, ek sal beslis vir julle kom vertel, ek dink hier kan mens bietjie meer uitbrei as op FB?
Nou is ek sommer jaloers! No 1 ek is mal oor Deon Meyer( ongelukkig kan ek hul nie hier in bib kry nie) No 2 Fluister* Hoekom is jy bevoorreg om te weet v d vraag? My suster praat mos niesommer rerig met my nie!!!!(behalwe op my blog!) (Sy gaan my stenig hieroor- ek hou mos nie rerig van FB nie)
Oe lekker lag ek nou vir jou scrapydo(jy's dapper !) .. hmm jy moet meer op FB kuier.. kyk enige siel kan sommer hul boekelysie plaas… elkeen lees verskillend en ek hoop die wat ek benoem het, gaan boekelys plaas.. veral Rudie van Rensburg (skrywer van Kopskoot) sou graag wou weet wat lees skrywers.. en natuurlik daardie ds.(wat is die meervoud afkorting van dominees?) Hmm , dink hul leeservaring gaan so interessant wees. Natuurlik ook die ds se vrou… hoewel ek en sy lees heelwat dieselfde.
Ek het 'n baie lang lys van boeke,wat my vreeslik beïnvloed het.
perdebytjie miskien moet almal wat lyste dit sommer plaas.. dit bly lekker te lees.
Ek lees atyd so lekker hier by jou.
Dankie Frannie dit gee my sommer weer moed om te blog.. soms is die petrol min.
Klink vir my julle is 'n lekker groep wat lekker kan lees! Hoop ek lees ook oor al die boeke wat treffers is. Ek dink mens kan half en half aan die boeke wat jy lees (en tydskrifte) geken word …
O wrede wêreld ..dink ek nou aan die Deon Meyers en vele ander !! Eintlik is ek rustige siel sonder agressie..Dankie vir die inloer.